Publication: Magyar Közlöny
Issue: MK-2005-59 (Year: 2005, Number: 59)
Era: 2004-2010
Section: 4. számú melléklet a 89/2005. (V. 5.) Korm. rendelethez
Paragraph Index: 1096

c) a normál üzemeltetés feltételei és korlátai. 3.2. NORMÁL ÜZEM 3.003. A normál üzemeltetés korlátait úgy kell meghatározni, hogy a normál üzemviteli értékek és a biztonságvédelmi rendszerek mûködésbe lépését eredményezõ értékek között a beavatkozásra lehetõséget adó tartomány biztosított legyen. 3.004. Olyan megfelelõ vészjelzéseket kell elõirányozni, amelyek lehetõvé teszik az üzemeltetõ személyzet helyesbítõ tevékenységét, mielõtt az adott paraméterek a biztonságvédelmi rendszerek mûködését indító beállítási értéket elérnék. 3.005. A normál üzemeltetés feltételei határozzák meg a különbözõ üzemmódokra az üzemelõ és üzemkészen tartalékban lévõ azonos funkciójú biztonsági rendszerek, rendszerelemek minimális mennyiségére, állapotára vonatkozó követelményeket, az egyes rendszerek, rendszerelemek üzemképességi kritériumait, és eltérés esetén az üzemeltetõ személyzet által végrehajtandó elõírt tevékenységeket. 3.006. Meg kell határozni a biztonsági rendszerek, rendszerelemek maximálisan megengedett üzemképtelenségi idõtartamát és ezen rendszerek, rendszerelemek idõszakos próbáinak, ellenõrzésének ciklusidejét. A ciklusidõ meghatározásakor figyelembe kell venni a karbantartás és a próbák miatti üzemképtelenség által okozott kockázat és az e tevékenységek által elérhetõ megbízhatóság-növekedés egyensúlyát. 3.007. Meg kell határozni a különbözõ üzemeltetési állapotok esetén szolgálatot teljesítõ személyi állomány (ezen belül a blokkvezénylõ személyi állománya) szükséges létszámát és feladatait annak figyelembevételével, hogy az esetleges üzemzavarok során szükséges intézkedéseket is el tudják végezni. 3.3. FELÜLVIZSGÁLAT 3.008. Az üzemeltetési feltételek és korlátok szükség szerinti felülvizsgálatáért és az érvényes utasítások betartásáért az üzemeltetõ szervezet vezetõsége felelõs. 3.009. A felülvizsgálatnál figyelembe kell venni a saját és az erre vonatkozóan rendelkezésre álló nemzetközi üzemeltetési tapasztalatokat.

Source: https://magyarkozlony.hu/hivatalos-lapok/75856988020759264e9c9f14431592e73688599d/dokumentumok/bc8d69e5334124eb851ec897fff39476bf30aea2/letoltes